Chudľom te giľavel pandže beršendar.
Miro jekhto koncertos sas andro Tuharis.
Andre školka giľavahas o folklorna giľa.
U paľis oda džalas dureder.
Baro aplauz, Anička Oláhová.
Ake tumenge.
Miro kako pes prindžarel le kakoha Vladoha.
U ov kerelas vaš ola romane talenti, ajse, hoj ko kamel te giľavel u avka.
Paľis kerďam ajso zboros.
U ov avľas adaj.
Andre Lovinobaňa avľas u phenďas, hoj ko adaj džanel te giľavel.
Avka amen zumaďas sakones, amen odj samas čhavore, bešahas pro skaminda.
U sakones šunelas, sar giľavel u avka.
Geľom me u phenďas, hoj mištes.
Hoj sas mištes, te šaj giľavav korkori, solo.
Avka mištes.
U paľis vičinďas pal o Čechi e Ida Kelarová.
Oj šunďas, sar giľavav.
Paľis man sakovar akharelas pro Čechi, u avka.
U me na kamavas, me ladžavas.
Na, hoj na kamavas te džal, no me sakovar ladžavas.
Hoj oda na ela lačho, daravas.
Vašoda na kamavas te phirel.
Paľis oda rado keravas u imar ča oda kamav te kerel.
Kana mange o manuša tľapkinen, oda hin mišto.
Nekhfeder mange giľavav, kana žužarav, kana šulavav.
Vaj, kana džav andro kher, anglo gendalos.
U avka pes mange nekhfeder giľavel.
Nekhfeder pes mange giľaven o moderna giľa.
Nekhfeder, the kamav len.
Aľe nekhbuter giľavav ča romane.
Miri nekhfeder giľavňi hiňi e Beyoncé.
Me la bares kamav.
Kamav sar giľavel, sar khelel, savoro.
Akana samas pro koncertos Bratislavate.
Našťi aňi te džanel, sar lake sas andro ola kamašľi.
Ajse uče apseci la sas.
U chudľas te khelel.
No aňi jekhvar o pindro na thoďas nalačhes, ňič.
Normalno chudľas te khelel.
U savo talentos la hin, vaš oda la kamav.
Anička Oláhová jekhetanes la skupinaha amenge phundraďas adaďivesutno rat.
Amen o terne amenge akana kerďam o suboris.
Vičinas pes Gypsy Luna.
Kerďam amen u arakhas amen kije jekh raňi andro lakro bar.
O gaveskro šerutno amenge na diňas o kulturno kher,
vašoda, hoj hino nevo u daral, hoj vareso phagava, vaj avka varesar.
No, the avka mište.
Amen sikhľuvas kije jekh raňi,
u khelas pro romane giľa.
Latino, hip-hop chudas te khelel.
No jekhto ča o romane.
Imar paľis...
Te sikhľol te giľavel u te khelel kamavas pro konzervatorijum.
U te sikhavel le čhavoren.
Te man sas e škola, sikhavavas le čhavoren te khelel, te giľavel.
U kamavas te avel e normalno giľavňi.
Sar hine ola mare giľavne.
So džanav, Lucie Bílá, ajsi kamavas te avel.
Miri jekhto suťaž, amen samas...
Miri trijedno sikhavňi bašavel.
U oj kerel o Slávik pre Slovaťiko.
U me odoj geľom u giľavavas.
U jekhto thanestar man dochudľom andro Lučenec.
U the odoj geľom dureder jekhto thanestar.
U paľis geľom Bansko Bystricate pro Slávik Slovaťiko.
Aľe odari nageľom dureder jekhto, aľe dujto thanestar.
Ola sas mire trin jekhto suťaži.
Jekhtovar so somas pre suťaž.
Romaňi Superstar, oda sas avka, hoj me na kamavas te džal.
Džanavas soske, ladžavas man.
Daravas, hoj o manuša...
Aľe oda sas mištes.
Miri baba mange phenelas: -Dža, tu avri kheleha, me tuke paťav, dža.
U me daravas, hoj na.
No the te nakhelďomas avri, mange oda nakampelas.
Nekhbuter oda hin, hoj giľaďom, sikhaďom man.
Aľe oda sas mištos, kana phenďas, hoj: -Jekhto than chudľas e Anička Oláhová.
Asavas.
Aľe he, tľapkinenas mange, me asavas, somas bachtaľi.
Me oda na užaravas, vašoda, hoj odoj sas feder giľavne.
Sar me so gondoľinav.
Feder giľavne sas.
Sas len bareder troma.
Sas buter suverenna, me somas ajsi, ladžavas.
No phenďom, ach, giľavava u mištes.
Te oda avka ela, ela avka, ta so.
Giľaďom u phende hoj mište.
E Dorota phenďas: -Kames vareso pro agor te phenel?
Phenďom hoj na, paľikerav u ladžavas man.
Ladžavas, but zorales ladžavas.
E aparatura, o klavesi, e gitara.
U mekh oda, o šekos.
Kampelas mange te giľavel o giľa la Dorotaha Nvotovaha.
The oda mange oda leperel.
The oda diplomos, so man sas figindo opre odoj.
U sakovar pre oda dikhavas.
Dikhľom pro oda diplomos, asanďiľom u paľis geľom andre škola.
Me kana giľavav korkori, pro podijum...
Na som korkori, avka, anglo manuša.
Me man šunav korkori, hoj odoj ňiko nane.
Hoj giľavav mira fameľijake.
U me som ajsi, so me džanav.
Sakovar mange avel pre goďi, sar ola amare čhavore dživen.
Avel mange pre goďi e Afrika, sar ola čhavore dživen.
Hoj o manuša meren.
Me oda avka šunav, kana giľavav.
Ko mange nekhbuter pomožinel, oda hiňi miri baba.
U miri savori fameľija.
On man andre oda sakovar ispiden.
Sakovar mange den o phiko.
Sakovar.
Oj, kana nakamavas te džal, sakovar man ispidelas, hoj te džav, ča dža.
Dikheha, me tuke ča mištes kamav.
The pre mande vičinelas, vašoda pes vesekedinahas.
Hoj soske nakamavas te phirel, u avka.
Sakovar mange oj del o phiko.
Phenďas, hoj the dureder mange sakovar pomožinela.
No hoj oda hin pre mande, te kamav.
Te oda kamav te kerel, vaj na.
Te oda mosarava, paľis oda na ela, te peske oda na mosarava, paľis...
No me oda kamav te kerel.
Me but, but kamav o klaviris.
Miro dadoro, ov na bašavel pro klaviris, aľe pre gitara.
The e gitara hino lačho inštrumentos, aľe me buter kamav klaviris.
Vašoda, hoj paš o klaviris šaj the te giľavel.
Savoro šaj keres.
The pre gitara, miro dad but šukar bašavel pre gitara.
Hin les trin phrala.
U sakovar, kana hin vareso, oslava, on hine jekhetanes, trin džene.
Savore trin džene chuden o gitari u bašaven, giľaven.
Oda hin but šukar.
Me oda kamav, no the o klaviris hino lačho.
No the pharo.
Transkripcija: Zdeněk Kovář Korekciji: Vojtech Sloboda Translacija: Erika Godlová